
VIENOŠANĀS Nr.4
par 2024.gada 11.decembra līguma Nr. 3-L-2/37/2024 “par RSU sporta bāzes Cigoriņu ielā 3, Rīgā pārbūves būvdarbiem” grozījumiem
Rīgā, DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS			     
Rīgas Stradiņa universitāte, reģistrācijas Nr.90000013771 (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”), juridiskā adrese Dzirciema iela 16, Rīga, LV-1007  (turpmāk – Pasūtītājs), kuru pārstāv rektors Aigars Pētersons, no vienas puses, 
un
Sabiedrība ar ierobežotu atbildību “Selva Būve”, reģistrācijas Nr. 40003683071, juridiskā adrese Mārupes nov., Mārupes pag., "Mārtiņmuiža", LV-2167 (turpmāk – Uzņēmējs), kuru uz sabiedrības statūtu pamata pārstāv tās valdes locekle Dace Orlovska,  no otras puses (turpmāk – abi kopā un katrs atsevišķi Puse/-s), 
ievērojot, ka: 
1) Puses 2024.gada 11.decembrī noslēdza līgumu Nr. 3-L-2/37/2024 par RSU sporta bāzes Cigoriņu ielā 3, Rīgā pārbūves būvdarbiem (turpmāk – Līgums);
2) Būvdarbu laikā autoruzraudzības kārtībā tika veiktas BID izmaiņas:  ieraksts autoruzraudzības žurnālā  (To-Do RSUS-492), ieraksts autoruzraudzības žurnālā “Volejbola tīkla stabu iebūve grīdā”, ieraksts autoruzraudzības žurnālā (To-Do RSUS-698;715), ieraksts autoruzraudzības žurnālā (To-Do RSUS-721), ieraksts autoruzraudzības žurnālā To-Do RSUS-737, ieraksts autoruzraudzības žurnālā (To-Do RSUS-654), ieraksts autoruzraudzības žurnālā (To‑Do‑RSUS‑749), ieraksts autoruzraudzības žurnālā (To-Do RSUS-735), ieraksts autoruzraudzības žurnālā - “Saliekamā dzelzsbetona kāpņu šuvju aizdare”, ieraksts autoruzraudzības žurnālā (To-Do RSUS-667), ieraksts autoruzraudzības žurnālā – “Žalūziju uzstādīšana jaunajā sporta zālē” - Pasūtītāja norādījums, ieraksts Autoruzraudzības žurnālā  (To Do RSUS-755), Ieraksts Autoruzraudzības žurnālā (To-Do RSUS-770), Ieraksts Autoruzraudzības žurnālā (To-Do RSUS-709), Ieraksts Autoruzraudzības žurnālā (To‑Do RSUS-766), Ieraksts Autoruzraudzības žurnālā (To-Do RSUS-767), Ieraksts Autoruzraudzības žurnālā (To-Do RSUS-757), Ieraksts Autoruzraudzības žurnālā- “Papildus skaļruņu stiprinājumi”, Ieraksts Autoruzraudzības žurnālā (To-Do RSUS-789), Ieraksts Autoruzraudzības žurnālā “Jumta apgaismojums un rozetes” - Pasūtītāja norādījums;
3) Ņemot vērā autoruzraudzības kārtībā veiktas izmaiņas BID, Uzņēmējs informēja Pasūtītāju par nepieciešamību veikt grozījumus Līgumā (ar vēstuli, kura reģistrēta RSU 2026.gada 01.jūnijā ar reģ. Nr. 3‑DPAD-7/431/2026), proti, nepieciešamību veikt izmaiņas darbu apjomos un termiņos;
4) Vienošanās nemaina Līguma vispārējo raksturu (veidu un Iepirkuma procedūras dokumentos noteikto Iepirkuma mērķi),
Puses, pamatojoties uz Publisko iepirkumu likuma (turpmāk – PIL) 61.panta piekto daļu, Līguma 6.2.4., 12.10.5., 12.12.punktu, brīvi paužot savu gribu, bez maldības, viltus vai spaidiem, noslēdz šāda satura vienošanos (turpmāk – Vienošanās):
Puses vienojas par ieslēdzamajiem un izslēdzamajiem darbiem saskaņā ar Vienošanās pielikumu Nr.1; 
Puses vienojas grozīt Līguma 3.1.punktu un izteikt jaunā redakcijā:
“3.1. Līgumcena par Darbiem kopā ir 9 119 569,82 EUR (deviņi miljoni viens simts deviņpadsmit tūkstoši pieci simti sešdesmit deviņi euro un 82 centi); (turpmāk – Līgumcena) bez PVN.”
Puses vienojas grozīt Līguma 3.1.1.punktu un izteikt jaunā redakcijā: 
“3.1.1. Līgumcenas daļas par Līguma 2.1.1.punktā noteiktiem Būvdarbiem 8 995 196,82 EUR (astoņi miljoni deviņi simti deviņdesmit pieci tūkstoši viens simts deviņdesmit seši euro un 82 centi) bez PVN;” 
Puses vienojas grozīt Līguma 4.1.punktu un izteikt to jaunā redakcijā: 
“4.1. Uzņēmējs apņemas veikt un pabeigt Darbus ne vēlāk kā 95 (deviņdesmit piecu) nedēļas jeb 665 (seši simti sešdesmit sešu) dienu laikā, skaitot no Līguma spēkā stāšanās dienas.”
Puses vienojas grozīt Līguma 4.2.7.punktu un izteikt to jaunā redakcijā:
“4.2.7. Sākotnējam būvdarbu pieņemšanas-nodošanas aktam jābūt abpusēji parakstītam ne vēlāk kā 80. (astoņdesmitajā) nedēļā, skaitot no Līguma spēkā stāšanās dienas. Līdz Sākotnēja būvdarbu pieņemšanas-nodošanas akta parakstīšanai Uzņēmējam jāpabeidz visi Darba izpildes grafikā 1.1.- 3.9.punktā norādītie darbi.”
Puses vienojas izteikt Līguma 6. pielikumu “Darba izpildes grafiks” jaunā redakcijā saskaņā ar Vienošanās pielikumu Nr.2. 
Pārējie Līguma noteikumi, kas nav grozīti vai mainīti ar šo Vienošanos, paliek spēkā bez izmaiņām. Visiem Vienošanās lietotiem terminiem un definīcijām ir tāda pati nozīme kā tādiem pašiem terminiem un definīcijām, kas lietoti Līgumā.
Vienošanās stājas spēkā abpusējās parakstīšanas brīdī. Vienošanās kopā ar visiem tās pielikumiem ir Līguma neatņemamas sastāvdaļas. Lai izvairītos no domstarpībām, Puses apliecina, ka faktiskais Vienošanās parakstīšanas datums neietekmēs Darbu izpildes grafikā noteiktos termiņus.
Vienošanās ir sagatavota latviešu valodā un parakstīta elektroniski, ir pieejama katrai Pusei. 
Pielikumā:
1. pielikums: Ieslēdzamie un izslēdzamie darbi, 1 (viena) datne xls formātā; 
2. pielikums: Darbu izpildes grafiks, 1 (viena) datne xls formātā; 
3. Pielikums: Finanšu piedāvājuma koptāme, 1 (viena) datne xls formātā 

